कर्मानुसार वर्ण निर्धारित करने के प्रसंग में एक अत्यन्त महत्वपूर्ण वृत्तांत जाबाला का है। जाबाला गृहकाज करने वाली नौकरानी थी। उसका पुत्र था सत्यकाम। जाबाला को यह ज्ञात नहीं था कि सत्यकाम का पिता कौन है। उसे स्वयं अपना गोत्र और वर्ण का पता नहीं था। सत्यकाम विद्या अध्ययन के लिए एक गुरु के पास गया। गुरु ने उससे नाम पूछा तो उसने बताया सत्यकाम जाबाला अर्थात् उसने अपनी माँ का नाम अपने गोत्र के रूप में बताया। गुरु उसकी स्पष्टवादिता से प्रसन्न हुए। उसे शिष्य बना लिया। गुरुजी की छत्रछाया में रहते हुए उसने मनन और साधना से ब्रह्म ज्ञान प्राप्त किया। इससे सिद्ध होता है कि दूसरे वर्ण के लोग भी साधना करके ज्ञान पाकर ब्राह्मण बन सकते थे, जिस प्रकार अज्ञात वर्ण का सत्यकाम ऋषि जाबाला बनकर जगत प्रसिद्ध हुआ।